Els treballs de control de plagues continuen esta setmana amb les revisions i reforços en diferents zones de la ciutat
02 de desembre 2019

![](/media/i0wnt04v/99_c_contra-plagas.jpg) 

El departament de Sanitat de l'Ajuntament de Sagunt realitzarà revisions i treballs de tractament contra rosegadors i plagues d'insectes en diferents zones de la ciutat. Serà durant esta setmana, del dilluns 2 al dijous 5 desembre, quan l'empresa CTL (Companyia Tractaments Llevant), encarregada dels treballs, durà a terme els tractaments.

  

Este dilluns 2 de desembre, es durà a terme la revisió de plagues en les dependències municipals. El dimarts 3 desembre es faran tasques de revisió i control de mosquits a Almardà, Corinto i la desembocadura del Palància. Així mateix, el dimecres 4 es duran a terme reforços de desratització del clavegueram en zones del casc antic de Sagunt. Per acabar, el dijous 5, es continuarà amb l'estudi de l'insecticida Crawblock contra les paneroles americanes. Els dies 2 i 3 l’empresa farà actuacions en espais públics requerides per la ciutadania. 

  

El departament de Sanitat recorda a més que la ciutadania té un important paper per a evitar la proliferació del mosquit tigre, ja que es calcula que més del 90% dels llocs on pot criar són privats. Recomana revisar periòdicament les llars i conscienciar les persones de l'entorn perquè facen el mateix, ja que d'esta manera es pot reduir la presència d'este insecte. A més, l'Ajuntament de Sagunt posa a la disposició de la ciutadania diferents vies per a comunicar qualsevol incidència referent a plagues d'insectes, tals com el telèfon de contacte del departament (96 265 58 58 ext. 6847, 6848, 6849, 6850) i els correus electrònics sanidad@aytosagunto.es i fj.timon@aytosagunto.es.​

*   [](http://www.facebook.com/sharer.php?u=https://aytosagunto.es/va/actualitat/els-treballs-de-control-de-plagues-continuen-esta-setmana-amb-les-revisions-i-reforcos-en-diferents-zones-de-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/els-treballs-de-control-de-plagues-continuen-esta-setmana-amb-les-revisions-i-reforcos-en-diferents-zones-de-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-treballs-de-control-de-plagues-continuen-esta-setmana-amb-les-revisions-i-reforcos-en-diferents-zones-de-la-ciutat/ "Linked In")
*   [](mailto:?body=https://aytosagunto.es/va/actualitat/els-treballs-de-control-de-plagues-continuen-esta-setmana-amb-les-revisions-i-reforcos-en-diferents-zones-de-la-ciutat/)